Aquest document dona informació sobre els aspectes més destacables de la convocatòria de subvencions a projectes de cooperació al desenvolupament i educació per al desenvolupament per la 2019.
Es tracta d'una guia ràpida de consulta que no substitueix la lectura de les bases ni de la convocatòria.
En cas de dubtes en la interpretació, prevalen sempre les bases reguladores i la corresponent convocatòria.
Les bases que regeixen aquesta convocatòria són les publicades mitjançant les resolucions següents:
En primer terme utilitzeu aquesta guia i, si no trobeu resposta al vostre dubte, envieu un correu a [EMAIL].
La vostra consulta s'intentarà respondre en un termini màxim de 48 hores.
Les consultes s'atendran fins a les 14:00 hores del darrer dia del termini de presentació.
El termini per a presentar projectes comença el dia 24 de maig del 2019 i finalitza el dia 14 de juny del 2019, tots dos inclosos.
El termini és el mateix per a les dues línies de subvenció.
Hi ha un formulari de sol·licitud específic per a cada línia de subvenció; en trobareu un per a la tramitació presencial i un altre per a la tramitació electrònica.
Juntament amb el formulari de sol·licitud normalitzat, les entitats sol·licitants hauran d'adjuntar la documentació següent:
Els formularis normalitzats de sol·licitud es poden obtenir a Tràmits gencat ( http://tramits.gencat.cat ), accessible des de la Seu electrònica ( https://seu.gencat.cat ) i també des del web de l'ACCD podeu enllaçar a Tràmits gencat i obtenir informació d'interès de la convocatòria ( http://cooperaciocatalana.gencat.cat/ca ).
En aquesta fase trobareu el formulari de sol·licitud depenent de si voleu fer el tràmit electrònic o presencial.
Els models normalitzats de la documentació adjunta al formulari de sol·licitud els trobareu anant a Documentació relacionada, així com al Pas 1.
Sol·licitar la subvenció, juntament amb el formulari de sol·licitud.
Les sol·licituds es poden presentar:
Si es presenten per mitjans telemàtics, cal anar al portal de Tràmits Gencat ( http://tramits.gencat.cat ), accessible des de la Seu electrònica de la Generalitat de Catalunya ( https://seu.gencat.cat ) i també, des del web de l'ACCD podeu enllaçar a tràmits.gencat i obtenir informació d'interès de la convocatòria.
També es poden presentar de manera presencial en el registre del Departament d'Acció Exterior, Relacions Institucionals i Transparència (Via Laietana, 14, planta baixa, 08003 Barcelona) o en qualsevol dels registres de la Generalitat o concertats amb la Generalitat.
Trobareu la informació sobre els registres propis o els concertats amb la Generalitat a la pàgina web següent: http://sac.gencat.cat/sacgencat/AppJava/registre.jsp.
Consulteu http://sac.gencat.cat/sacgencat/AppJava/registre.jsp, que inclou tots els registres de la Generalitat o concertats amb la Generalitat.
Tanmateix us heu d'assegurar que la sol·licitud s'enregistri d'entrada en un registre de la Generalitat o concertat amb la Generalitat i dins de termini.
La utilització del correu certificat no és un mitjà que doni fe del contingut de l'enviament, per la qual cosa caldrà que la sol·licitud s'enregistri i dins de termini.
A tal efecte, es recomana que s'utilitzi el correu administratiu, en què la sol·licitud es presenta a les oficines de correus, en un sobre obert, per tal que el contingut sigui datat i segellat pel personal funcionari de correus abans de ser certificada.
La sol·licitud ha d'estar signada per la persona que estigui habilitada jurídicament per a aquest acte, ja sigui perquè així s'estableix en els estatuts de l'entitat (habitualment el/la president/a), ja sigui perquè la persona té poders generals o especials per a l'acte de comprometre jurídicament l'entitat per a sol·licitar subvencions.
Es pot presentar un màxim d'un projecte per a cada línia de subvenció, és a dir, un projecte de cooperació al desenvolupament i un altre projecte d'educació per al desenvolupament per entitat (ja sigui presentat a títol individual o en agrupació).
Tingueu en compte, però, l'apartat d'incompatibilitats pel que fa als topalls.
També s'ha de tenir present que una entitat beneficiària no podrà ser, alhora, subcontractada en la mateixa convocatòria.
Les entitats que es presentin a la corresponent convocatòria no poden superar la quantitat de 360.000 € de sol·licitud de subvenció anual a l'ACCD en el marc de les convocatòries corresponents a l'any 2019.
En relació amb la convocatòria de programes, la quantitat que computa és la que es demana de subvencionar a l'anualitat 2019.
En el supòsit de projectes o programes presentats per ONGD en agrupació, l'import a computar és el que cadascuna gestiona del sol·licitat de subvencionar a l'ACCD i durant l'exercici pressupostari de la convocatòria.
Les entitats sol·licitants han de ser ONGD o agrupacions d'ONGD sense personalitat jurídica diferenciada, que compleixin els requisits establerts en la base 2 de l'annex 3 de les bases reguladores.
Són els establerts a la base 2, 3, 4 i 5 de l'annex 3 de les bases reguladores.
Són iguals per les dues línies de subvenció, excepte el requisit de la base 2.1 q) de l'annex 3 que han de complir només les entitats de la L1.
Preguntes sobre alguns dels requisits de les entitats beneficiàries:
a) Estar inscrita en el Registre d'organitzacions no governamentals per al desenvolupament que preveu la Llei 26/2001, de 31 de desembre.
En quin moment s'ha de complir el requisit d'inscripció de les ONGD en el registre d'ONGD gestionat per l'ACCD (RONGD) o en el registre de l'AECID?
Han d'estar inscrites en el registre d'ONGD gestionat per l'ACCD o en el de l'AECID en el moment de publicar-se al DOGC la convocatòria de subvencions.
On es pot obtenir informació sobre la tramitació de la inscripció d'una ONGD en el RONGD?
Podeu obtenir informació relativa a la inscripció en el registre d'ONGD en l'àmbit de l'ACCD següent: http://cooperaciocatalana.gencat.cat/ca/que-fem/acompanyament-a-ongd/registre_d_ongd/
Com es pot saber si l'entitat està inscrita en el RONGD o en el Registre de l'AECID?
Per a consultar la inscripció en el RONGD al web de l'ACCD
Per a consultar la inscripció en el registre de l'AECID
b) Complir acumulativament amb els següents requisits d'arrelament a Catalunya:
b.1) Tenir seu social central o delegació permanent a Catalunya inscrita en el registre oficial corresponent.
Les entitats han de tenir un temps mínim d'antiguitat d'inscripció en el registre oficial competent?
Només cal que estiguin legalment constituïdes en el registre oficial competent en el moment de publicar-se la convocatòria i també inscrites en el Registre d'ONGD gestionat per l'ACCD o el de l'AECID..
b.2) Comptar amb base social (persones associades, voluntariat o assimilable) de l'ONGD a Catalunya: s'ha de poder acreditar un nombre mínim de 25 persones entre totes aquestes categories.
Les 25 persones han de ser de persones associades a l'entitat?
Per complir el requisit cal acreditar que l'entitat té un mínim de 25 persones, entre persones associades, persones voluntàries o assimilables.
b.3) L'entitat ha d'haver desenvolupat un mínim de 10 activitats a Catalunya durant l'any anterior al de la corresponent convocatòria.
S'entén per activitat: una formació; un taller; una exposició; una xerrada o activitats anàlogues.
Es consideren activitats diferenciades la mateixa actuació desenvolupada en diferents zones del territori.
Què s'entén per any anterior al de la corresponent convocatòria?
Es fa referència a les activitats d'educació per al desenvolupament que l'entitat ha portat a terme a Catalunya durant l'any 2018.
S'entén per activitat: una formació; un taller; una exposició; una xerrada; i activitats anàlogues.
c) L'entitat beneficiària (incloses les ONGD agrupades) ha d'aportar finançament propi al projecte, ja sigui de manera dinerària o valoritzada.
L'entitat agrupada ha d'aportar finançament propi al projecte?
Sí, tant l'entitat beneficiària com l'entitat agrupada han de cofinançar el projecte, ja sigui amb aportacions dineràries o amb valoritzacions.
Aquestes aportacions han de quedar reflectides en l'apartat "Aportacions cofinançadors" del pressupost.
Com i per quin import és el fons que han d'aportar les entitats sol·licitant i agrupada?
No s'estableix un percentatge mínim de fons sobre el cost total del projecte o l'import de la subvenció sol·licitada a l'ACCD, però és requisit que l'entitat beneficiària (incloses les ONGD agrupades) aportin finançament propi al projecte, ja sigui de manera dinerària o valoritzada.
d) L'entitat beneficiària (incloses les entitats agrupades) ha d'executar part del pressupost de la subvenció.
En cas d'agrupacions d'entitats, pot només una entitat gestionar la totalitat del pressupost de la subvenció?
Cal que cadascuna de les entitats en agrupació (inclosa la líder) gestioni una part del pressupost de la subvenció sol·licitada a l'ACCD.
Aquest import, així com la resta d'obligacions entre les parts, han de quedar reflectides en el conveni previst en la base 15.1.d) de l'annex 3 de les bases reguladores i en el pressupost.
La quantitat que executa cada entitat en cas d'agrupació ha de quedar reflectida en l'apartat "Participació en l'execució del projecte finançat per l'ACCD" del pressupost.
En el supòsit de fundacions i associacions i, si escau, han d'haver adaptat els estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya.
En el supòsit de fundacions, i si escau, han d'haver complert el deure de presentar els comptes anuals al Protectorat de la Generalitat de Catalunya, d'acord amb l'article 336-3 del llibre tercer del Codi Civil de Catalunya.
Es tracta de dos requisits que l'ACCD comprova d'ofici abans de resoldre la convocatòria i que cal complir per a poder ser beneficiària de les subvencions.
No és un requisit en aquestes bases.
No obstant això, l'objecte de les dues línies de subvenció és donar suport a projectes impulsats per organitzacions no governamentals de desenvolupament que integrin transversalment l'enfocament de gènere i basat en drets humans (EGiBDH) en totes les seves fases.
La transversalització de l'EGiBDH es plasma en els criteris i formularis d'ambdues línies de subvenció així com en els criteris de valoració.
És la població o organisme objecte i subjecte d'una actuació.
Per tant, és la població/organisme a qui va adreçada l'actuació i que alhora participa plenament en totes les fases d'aquesta amb un rol actiu i protagonista.
Poden ser titulars de drets, responsabilitats i/o obligacions (un col·lectiu protagonista pot disposar de diferents titularitats), i cal que a l'hora de quantificar-los estiguin desagregats per variables rellevants de desigualtat de gènere i vulneració de drets (interseccionalitats).
La documentació o material complementari no serà tingut en compte a l'hora de valorar el projecte i, en cas de ser tramès, no es retornarà.
És requisit de la convocatòria que els projectes es duguin a terme en un o més dels països receptors d'Ajut Oficial al Desenvolupament (AOD).
Es valoraran amb 10 punts, dels criteris de valoració, els projectes que es presentin als següents països:
Es valoraran amb 5 punts, dels criteris de valoració, els projectes que es presentin en països receptors d'AOD de l'Àfrica Subsahariana.
La subcontractació és quan l'ONGD beneficiària encarrega parcialment l'activitat objecte de subvenció a una altra entitat.
Només s'admetran subcontractacions amb altres ONG, ONGD, moviments de dones i feministes, universitats públiques i centres de recerca adscrits a universitats públiques, mitjans de comunicació públics i organitzacions sense ànim de lucre de l'àmbit socioeconòmic d'abast nacional (no s'admetenONG, ONGD, moviments de dones i feministes, universitats públiques i centres de recerca adscrits a universitats públiques estrangers).
També s'admetran moviments socials, ja siguin d'abast nacional o estranger.
El percentatge màxim d'import subcontractat admès és del 50% del cost total del projecte, i quan el cost total del projecte sigui superior a 60.000 euros, la subcontractació s'haurà de formular mitjançant contracte entre les parts, i caldrà que l'ACCD autoritzi prèviament els termes de referència.
La diferència entre subcontractació i contractació és que aquesta última es dona quan l'entitat beneficiària requereix d'uns béns, serveis i/o obres que ha d'anar a buscar al mercat, perquè no pot executar per si mateixa, ja que no estan inclosos entre les seves finalitats i/o experteses.
Per exemple, la contractació de la construcció d'una escola o la traducció d'un document.
EN CAP CAS UNA ENTITAT BENEFICIÀRIA PODRÀ SER, ALHORA, SUBCONTRACTADA EN LA MATEIXA CONVOCATÒRIA.
S'admeten cofinançaments i es valoren positivament en els criteris de valoració.
Sí, però únicament aquells que compleixin els requisits previstos en la base 8 de l'annex 3 de les bases reguladores, apartat c.9.1 (identificació i formulació).
En el cas d'obres, quan l'import de la despesa subvencionable sigui igual o superior a 40.000 euros (IVA exclòs).
En el supòsit de subministraments de béns, quan l'import de la despesa subvencionable sigui igual o superior a 15.000 euros (IVA exclòs).
Pel que fa a les prestacions de serveis, quan l'import de la despesa subvencionable sigui igual o superior a 15.000 euros (IVA exclòs).
Aquestes obligacions s'han de complir encara que l'ACCD subvencioni parcialment o no subvencioni els esmentat béns, obres i serveis, i sempre que aquests formin part del projecte que es demana de subvencionar.
Els béns inventariables (immobilitzat material i immaterial) són elegibles i, per tant, subvencionables en aquesta convocatòria 2019.
El percentatge màxim admès és de fins a un màxim del 15% de l'import total sol·licitat a l'ACCD.
Vegeu base 8.2.e) de l'annex 3 de les bases reguladores.
L'ACCD podrà concedir com a màxim les quantitats següents a càrrec del Capítol VII del pressupost (despeses inventariables):
Suport a projectes de cooperació al desenvolupament
Suport a projectes d'educació per al desenvolupament
No s'admetran modificacions pressupostàries entre els capítols IV i VII ni en la resolució de la convocatòria ni al llarg de l'execució del projecte (modificacions substancials).
D'acord amb la base 25, els béns adquirits amb la subvenció de l'ACCD, tant de projectes cooperació com d'educació per al desenvolupament, no poden quedar en poder de l'entitat beneficiària de la subvenció o de les contraparts locals, excepte si aquestes són entitats públiques, o beneficaries finals o agrupacions legalment constituïdes de beneficiaris/àries.
Sí, els motius, entre altres, poden ser:
En el formulari de sol·licitud hi ha un apartat en què es demana que ens informeu dels documents de la base 14.6 de l'annex 3 de les bases reguladores que ja tenim disponibles a l'Agència o bé a altres organismes de la Generalitat, sempre que no hagin transcorregut més de cinc anys des de la presentació i no hagin experimentat cap modificació.
Si l'ACCD, per causes alienes a la seva actuació, no pot aconseguir els documents, ha de requerir a l'entitat beneficiària que els aporti en el termini de 10 dies hàbils.
Aquest requeriment es notifica mitjançant Tauler electrònic.
En el formulari de sol·licitud hi ha un apartat en què podeu autoritzar l'Agència a consultar les vostres dades a altres administracions o organismes per comprovar que compliu les condicions requerides per accedir a l'objecte d'aquesta sol·licitud, i perquè es puguin consultar durant el període que abasti els efectes de la subvenció.
Aquesta autorització inclou la consulta de la vostra identitat.
En cas que ens autoritzeu a fer aquesta consulta, en les fases posteriors no caldrà que ens presenteu la fotocòpia del document d'identitat de la persona representant de la vostra entitat.
La tramitació de la sol·licitud es pot fer part en paper i part en electrònic, tot i que és recomanable fer-ho tot en un mateix suport per tal d'evitar confusió en la recepció dels documents i garantir que la tramesa de la documentació es fa correctament.
A efectes legals, signar declaracions responsables permeten el reconeixement o exercici d'un dret o bé l'inici d'una activitat, des del dia de la presentació, sense perjudici de les facultats de comprovació, control i inspecció que tenen atribuïdes les administracions públiques.
La inexactitud, falsedat o omissió, de caràcter essencial, de qualsevol dada o informació que s'incorpori a una declaració responsable; o la no presentació davant l'Administració competent de la declaració responsable, de la documentació que, si escau, sigui requerida per acreditar el compliment del que s'ha declarat, o de la comunicació, determinen la impossibilitat de continuar amb l'exercici del dret o activitat afectada des del moment en què es tingui constància d'aquests fets, sense perjudici de les responsabilitats penals, civils o administratives que pertoquin.
Sí, en el portal Tràmits Gencat ( http://tramits.gencat.cat ) es posa a disposició tot el conjunt de documents normalitzats per tal de facilitar-vos la tasca i garantir que es recull tota la informació necessària per a la tramitació.
Els tècnics/ques que valoren els projectes formen part de la comissió tècnica de la Junta de Valoració, prevista en la base 13.3 de l'annex 3 de les bases reguladores.
La composició nominativa d'aquesta Junta es publicarà al web de l'ACCD.
La Diligència es publica perquè cal completar informació, documentació i esmenar defectes a fi que la Junta de Valoració pugui valorar les sol·licituds presentades a l'empara de la convocatòria.
La Diligència es notifica a les entitats interessades mitjançant la publicació al Tauler electrònic de l'Administració de la Generalitat.
Les entitats han de donar resposta als requeriments establerts en la Diligència en el termini de 10 dies hàbils a comptar de l'endemà de la seva publicació.
Heu d'enviar les vostres consultes a la bústia de dubtes: [EMAIL]
Els formularis normalitzats es poden obtenir a Tràmits Gencat ( http://tramits.gencat.cat ), accessible des de la Seu electrònica ( https://seu.gencat.cat ).
Si es presenta per mitjans telemàtics, cal anar al Portal Tràmits Gencat ( http://tramits.gencat.cat ), accessible des de la Seu electrònica de la Generalitat de Catalunya ( https://seu.gencat.cat ).
També es pot presentar de manera presencial en el registre del Departament d'Acció Exterior, Relacions Institucionals i Transparència (Via Laietana, 14, planta baixa, 08003 Barcelona) o en qualsevol dels registres de la Generalitat o concertat amb la Generalitat.
Consulteu http://sac.gencat.cat/sacgencat/AppJava/registre.jsp, que inclou tots els registres de la Generalitat o concertat amb la Generalitat.
La Proposta de Resolució provisional de concessió ha de contenir la llista de projectes proposats de subvencionar, la llista projectes proposats de denegar per no haver assolit la puntuació mínima o per aplicació del mecanisme corrector, i també la llista de projectes que formen part de la llista de reserva, si n'hi ha, degudament prioritzada en funció de la puntuació obtinguda i sempre que hagin assolit la puntuació mínima exigida.
A més, les entitats proposades com a beneficiàries de les subvencions han de presentar la documentació que els sigui requerida, d'acord amb l'apartat 14.6 de l'annex 3 de les bases i el document d'acceptació de la subvenció, segons model normalitzat, dins el termini de 10 dies hàbils a comptar de l'endemà de la publicació de la proposta de resolució provisional de concessió de subvencions.
La proposta de resolució provisional de concessió de subvencions ha de contenir el requeriment de la documentació esmentada.
La proposta de resolució provisional de concessió de subvencions es notifica a les entitats interessades mitjançant la publicació al Tauler electrònic de l'Administració de la Generalitat.
Dins del termini de 10 dies hàbils a comptar de l'endemà de la publicació de la proposta de resolució provisional Les entitats proposades com a beneficiàries de les subvencions hauran de presentar la següent documentació:
Les al·legacions es tindran en compte en la resolució definitiva, en aquest document hi haurà expressió de les presentades i, dins d'aquestes, de les estimades i les desestimades.
No, però les entitats poden demanar vista expedient dins del termini de 10 dies hàbils a comptar des de l'endemà de la publicació de la Resolució provisional.
Només se li demanarà en el cas que hi hagi inadmissions i/o desistiments i l'entitat passi a una situació de proposta provisional de subvenció.
En aquests supòsits, l'ACCD es comunica amb l'entitat i se li ofereix el termini per a presentar la documentació establerta en la base 14.6 de l'annex 3 de les bases reguladores.
Els formularis normalitzats es poden obtenir a Tràmits Gencat ( tramits.gencat.cat ), accessible des de la Seu electrònica ( seu.gencat.cat ).
Si es presenta per mitjans telemàtics, cal anar al Portal Tràmits Gencat ( tramits.gencat.cat ), accessible des de la Seu electrònica de la Generalitat de Catalunya ( seu.gencat.cat ).
També es pot presentar de manera presencial en el registre del Departament d'Acció Exterior, Relacions Institucionals i Transparència (Via Laietana, 14, planta baixa, 08003 Barcelona) o en qualsevol dels registres de la de la Generalitat o concertat amb la Generalitat.
Consulteu http://sac.gencat.cat/sacgencat/AppJava/registre.jsp que inclou tots els registres de la Generalitat o concertat amb la Generalitat.
La resolució definitiva ha de contenir la llista definitiva de projectes estimats, la llista definitiva de projectes denegats per no haver assolit la puntuació mínima, la llista de projectes denegats per aplicació del mecanisme corrector, i també la llista de projectes que, tot formant la llista de reserva, se'ls denega la subvenció per insuficiència de crèdit.
La proposta de resolució definitiva de concessió de subvencions es notifica a les entitats interessades mitjançant la publicació al Tauler electrònic de l'Administració de la Generalitat.
En el termini d'un mes des de la resolució definitiva del procediment, les entitats beneficiàries de la subvenció hauran d'aportar a l'ACCD la següent documentació:
Addicionalment, es demanarà a les entitats subvencionades que omplin un formulari que permetrà valorar com els seus projectes contribueixen als diferents plans interdepartamentals de la Generalitat de Catalunya.
a) Subvencions amb import inferior o igual a 60.000 €: les entitats poden escollir entre la modalitat de compte justificatiu simplificat o compte justificatiu amb informe d'auditor.
b) Subvencions amb import superior a 60.000 €: es justificaran necessàriament amb la modalitat de compte justificatiu amb informe d'auditor.
c) Les subvencions atorgades als comitès catalans de les agències de Nacions Unides es justificaran d'acord amb la modalitat de presentació d'estats comptables.
S'haurà de presentar com a màxim en el termini de 3 mesos des de la data de finalització del projecte.
S'haurà de presentar com a màxim en el termini de 6 mesos des de la data de finalització del projecte.
El pagament del 10% restant de la subvenció es tramitarà quan l'ACCD aprovi l'informe final.
La durada dels projectes ha de ser de 12 mesos.
No obstant això, es podran sol·licitar i autoritzar pròrrogues fins a un màxim de 3 mesos respecte de la durada total del projecte, llevat de supòsits de força major degudament i prèviament autoritzats per l'ACCD.
S'entén per força major, a efectes d'aquesta base, els fets aliens en l'origen i a l'actuació de les parts que hagin d'executar el projecte, que siguin impossibles i inevitables de preveure, excepcionals i que no es puguin resistir.
Cal sol·licitar la modificació substancial a través d'una sol·licitud motivada a l'ACCD en el moment en què es produeixin les circumstàncies, i caldrà indicar les actuacions que es proposen modificar i les repercussions pressupostàries i temporals que impliquen.
La sol·licitud requerirà l'autorització expressa de l'ACCD en el termini de 30 dies hàbils a comptar des de l'endemà de la notificació de la recepció de la sol·licitud de modificació.
Si durant aquest termini l'ACCD no respon, la proposta de l'entitat beneficiària s'ha de considerar desestimada.
Cada projecte subvencionat serà assignat a un tècnic o tècnica de l'ACCD.
En cas de dubte sobre aspectes amunt referenciats, contactar directament amb el tècnic o tècnica assignat.
La interlocució amb l'equip tècnic no substitueix la comunicació formal mitjançant la presentació de qualsevol sol·licitud davant l'ACCD.
Per a poder realitzar el tràmit electrònic cal que disposeu de certificat digital de representant de l'entitat o bé el certificat digital personal de la persona que sigui la representant legal de l'entitat.
Els certificats digitals que s'admeten per a aquests tràmits són els certificats digitals de representant de l'entitat o bé certificat digital personal de la persona que sigui la representant legal de l'entitat.
Els formularis normalitzats de sol·licitud es poden obtenir a Tràmits Gencat [URL], accessible des de la Seu electrònica ( seu.gencat.cat ) i al web de l'ACCD ( cooperaciocatalana.gencat.cat/ca ).
En aquesta fase trobareu el formulari de sol·licitud per a realitzar el tràmit electrònic, així com la resta de documents que heu d'annexar a la sol·licitud d'acord amb les bases.
Els models normalitzats de la documentació adjunta al formulari de sol·licitud els trobareu anant a Documentació relacionada.
No, els formularis de sol·licitud estan adaptats segons si voleu fer la tramitació presencial o electrònica i contenen elements específics de cada tipus de tramitació.
Els documents adjunts a la sol·licitud són els mateixos, independentment del tipus de tramitació que vulgueu realitzar.
Els formularis es troben en format PDF, Word i Excel.
Els formularis en format PDF els podeu descarregar seguint les instruccions que trobareu en l'enllaç següent: http://web.gencat.cat/ca/tramits/sobre-tramits-gencat/com-tramitar-en-linia/configuracio-adobe-reader/descarrega-de-formularis-en-pdf/.
Podeu presentar còpies digitalitzades simples.